दरअसल दिल्ली के सराय काले खान से यूपी गेट तक फैले इस 14 लेन के राजमार्ग का उद्घाटन करने के बाद पीएम एक खुली कार में सवार हुए और राजमार्ग के दोनों ओर बड़ी संख्या में एकत्र लोगों का हाथ हिलाकर अभिवादन किया। उनका काफिला जैसे ही भीड़ के नजदीक पहुंचा तो एक महिला अचानक वहां से निकलकर सड़क पर आ गई। पीएम द्वारा इशारा करने के बावजूद भी वह उनकी कार की तरफ बढ़ती रही। महिला को आगे बढ़ते देख दिल्ली पुलिस के जवान तुरंत हरकत में आए और उसे वहां से हटाया।